
DĖL valstybinės žemės sklypų perdavimo Vilniaus rajono savivaldybei valdyti patikėjimo teise

Nacionalinės žemės tarnybos prie Aplinkos ministerijos Panevėžio apygardos žemės tvarkymo ir administravimo skyrius informuoja, kad prašomiems perduoti Vilniaus rajono savivaldybei patikėjimo teise kitos paskirties žemės sklypams (unikalūs Nr. 4400-0141-6588 ir Nr. 4400-0141-6022), esantiems Vilniaus rajono savivaldybėje, Avižienių seniūnijoje, Riešės kaime, nenustatytas žemės sklypų naudojimo būdas.
Prašome nustatyti šių žemės sklypų naudojimo būdą ir vadovaujantis Valstybinės žemės perdavimo savivaldybėms valdyti patikėjimo teise ir jos perdavimo kitiems valstybinės žemės patikėtiniams, pasibaigus savivaldybių patikėjimo teisei į ją, taisyklėmis, patvirtintomis Lietuvos Respublikos Vyriausybės 2002 m. rugsėjo 10 d. nutarimu Nr. 1418 „Dėl Valstybinės žemės perdavimo savivaldybėms valdyti patikėjimo teise ir jos perdavimo kitiems valstybinės žemės patikėtiniams, pasibaigus savivaldybių patikėjimo teisei į ją, taisyklių patvirtinimo“ (toliau – Taisyklės) ir Nacionalinei žemės tarnybai prie Aplinkos ministerijos pateikti naują prašymą, pridedant Taisyklių 7 punkte nurodomus dokumentus ir informaciją.
Šis raštas gali būti skundžiamas Nacionalinės žemės tarnybos prie Aplinkos ministerijos direktoriui Lietuvos Respublikos žemės reformos įstatymo 18 straipsnio ir Išankstinio ginčų nagrinėjimo Nacionalinėje žemės tarnyboje prie Aplinkos ministerijos ne teismo tvarka taisyklių, patvirtintų Nacionalinės žemės tarnybos prie Aplinkos ministerijos direktoriaus  2024 m. gegužės 10 d. įsakymu Nr. 1P-139-(1.1E.) „Dėl Išankstinio ginčų nagrinėjimo Nacionalinėje žemės tarnyboje prie Aplinkos ministerijos ne teismo tvarka taisyklių patvirtinimo“, nustatyta tvarka ir terminais.

